CELEX: 32019D1565
Language: da
Date: 2019-09-04 00:00:00
Title: Kommissionens afgørelse (EU) 2019/1565 af 4. september 2019 om forslaget til borgerinitiativ »Indsats til afhjælpning af klimakrisen« (meddelt under nummer C(2019) 6388)

19.9.2019   
               
               
                  DA
               
               
                  Den Europæiske Unions Tidende
               
               
                  L 241/8
               
            
         KOMMISSIONENS AFGØRELSE (EU) 2019/1565
         af 4. september 2019
         om forslaget til borgerinitiativ »Indsats til afhjælpning af klimakrisen«
         
            
               (meddelt under nummer C(2019) 6388)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativet (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for forslaget til borgerinitiativ »Indsats til afhjælpning af klimakrisen« er følgende: »Vi opfordrer Europa-Kommissionen til at styrke indsatsen i forbindelse med klimakrisen i overensstemmelse med målsætningen om at begrænse den globale opvarmning til 1,5 °C. Dette omfatter mere ambitiøse klimamål og øget finansiel støtte til klimaindsatsen«.
                  
               
                     (2)
                  
                  
                     Målene for forslaget til borgerinitiativ er følgende: »EU skal justere sine mål (NDC) i henhold til Parisaftalen til en reduktion af drivhusgasemissionerne på 80 % i 2030 med henblik på at nå en nettoudledning på 0 i 2035 og justere europæisk klimalovgivning i overensstemmelse hermed. Der skal gennemføres en CO2-grænsetilpasning. EU må ikke undertegne nogen frihandelsaftaler med partnerlande, som ikke følger en kurs, der er kompatibel med målet om at begrænse den globale opvarmning til 1,5 °C i henhold til Climate Action Tracker. EU skal udarbejde gratis uddannelsesmateriale til alle medlemsstaternes læseplaner vedrørende virkningerne af klimaændringer«.
                  
               
                     (3)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ
                  
               
                     (4)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere åben for deres medvirken.
                  
               
                     (5)
                  
                  
                     Kommissionen har beføjelse til at fremsætte forslag til EU-retsakter til gennemførelse af traktaterne i forbindelse med følgende forhold:
                     
                                 —
                              
                              
                                 på grundlag af artikel 192, stk. 1 og 2, sammenholdt med artikel 191, stk. 1, første og fjerde led, i traktaten om Den Europæiske Unions funktionsmåde (TEUF) om de aktioner, der skal iværksættes med henblik på at gennemføre målene om bevarelse, beskyttelse og forbedring af miljøkvaliteten og fremme på internationalt plan af foranstaltninger til løsning af de regionale og globale miljøproblemer, og navnlig bekæmpelse af klimaændringer
                              
                           
                                 —
                              
                              
                                 på grundlag af artikel 207 i TEUF med henblik på gennemførelse af den fælles handelspolitik.
                              
                           
               
                     (6)
                  
                  
                     Af disse grunde er det åbenbart, at forslaget til borgerinitiativ ikke falder uden for Kommissionens beføjelse til at fremsætte et forslag til EU-retsakt til gennemførelse af traktaterne, jf. forordningens artikel 4, stk. 2, litra b).
                  
               
                     (7)
                  
                  
                     Derudover er der i overensstemmelse med forordningens artikel 3, stk. 2, blevet dannet en borgerkomité og udpeget kontaktpersoner, og forslaget til borgerinitiativ er ikke åbenbart utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union.
                  
               
                     (8)
                  
                  
                     Forslaget til borgerinitiativ »Indsats til afhjælpning af klimakrisen« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til borgerinitiativ »Indsats til afhjælpning af klimakrisen« registreres hermed.
         
         
            Artikel 2
            Denne afgørelse træder i kraft den 23. september 2019.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »Indsats til afhjælpning af klimakrisen«, som repræsenteres ved Thomas Eitzenberger og Astrid Cecilie Budolfsen, der fungerer som kontaktpersoner.
         
         
            Udfærdiget i Bruxelles, den 4. september 2019.
            
               
                  På Kommissionens vegne
               
               Frans TIMMERMANS
               
                  Næstformand
               
            
         
         
            (1)  EUT L 65 af 11.3.2011, s. 1.